1,400 करोड़ से ज्यादा की संपत्ति; दूसरे और तीसरे नंबर पर भी कर्नाटक के MLA
With Rs 1,400 crore assets, DK Shivakumar is India's richest MLA, देश के सबसे अमीर विधायक के पास 1,400 करोड़ रुपये से अधिक की संपत्ति है, जबकि पश्चिम बंगाल के एक विधायक के नाम पर 2,000 रुपये भी नहीं हैं
कर्नाटक के डिप्टी सीएम डीके शिवकुमार देश के सबसे अमीर विधायक हैं। उनके पास 1,400 करोड़ से अधिक की संपत्ति है। दूसरे और तीसरे नंबर के सबसे धनी विधायक भी कर्नाटक के ही हैं।
दूसरे नंबर पर कर्नाटक के ही निर्दलीय विधायक केएच पुट्टास्वामी गौड़ा हैं। उनके पास 1,267 करोड़ रुपए की संपत्ति है। तीसरे नंबर पर कर्नाटक की ही कांग्रेस विधायक प्रिया कृष्णा हैं, जिनके पास 1,156 करोड़ रुपए की प्रॉपर्टी है।
सबसे कम संपत्ति वाले विधायक पश्चिम बंगाल के भाजपा विधायक निर्मल कुमार धारा हैं, जिनकी कुल घोषित संपत्ति सिर्फ 1,700 रुपए है।
उनके बाद ओडिशा से निर्दलीय विधायक मकरंदा मुदुली हैं, जिनकी संपत्ति 15,000 रुपए है। फिर पंजाब से आम आदमी पार्टी के नरिंदर पाल सिंह सावना हैं, जिनकी संपत्ति 18,370 रुपए है।
यह आंकड़े एसोसिएशन फॉर डेमोक्रेटिक की रिपोर्ट (ADR) ने जारी किए हैं।
टॉप टेन अमीर विधायकों में 4 कांग्रेस और 3 भाजपा के
सबसे अमीर विधायकों में से चार कांग्रेस के हैं और तीन भाजपा के हैं। देश के 20 सबसे अमीर विधायकों में से 12 कर्नाटक से हैं। अरुणाचल प्रदेश के 59 में से 4 विधायक अरबपति हैं।
डीके बोले- सबसे अमीर नहीं, पर गरीब भी नहीं हूं
अपनी संपत्ति के बारे में पूछे जाने पर डीके शिवकुमार ने कहा- मैं सबसे अमीर नहीं हूं, लेकिन गरीब भी नहीं हूं। ये ऐसी संपत्तियां हैं जो मैंने लंबी अवधि में हासिल की हैं।
कांग्रेस बोली- डीके व्यापारी हैं, इसमें गलत क्या है
कांग्रेस के विधायक रिजवान अरशद ने कहा- डीके शिवकुमार व्यवसायी हैं। और इसमें गलत क्या है? भाजपा विधायकों को भी देखें, खासकर खनन घोटालों के आरोपियों को।
कर्नाटक भाजपा के वरिष्ठ नेता सुरेश कुमार ने पलटवार करते हुए कहा कि कांग्रेस को अमीर लोगों से प्यार है।
जर्नादन रेड्‌डी 23वें नंबर पर
सबसे अमीर विधायकों की सूची में 23वें नंबर पर खनन कारोबारी गली जनार्दन रेड्डी हैं। रेड्‌डी पहले भाजपा का हिस्सा थे। उन्होंने पिछले साल अपनी पार्टी बनाई थी। उनकी अधिकांश संपत्ति उनकी पत्नी अरुणा लक्ष्मी के नाम पर है।
दैनिक भास्कर की ये खबरें भी पढ़ें...
सिद्धारमैया कैबिनेट के 9 मंत्री करोड़पति, सब पर क्रिमिनल केस
20 मई को कर्नाटक में सिद्धारमैया कैबिनेट में शपथ लेने वाले सभी 9 मंत्रियों पर क्रिमिनल केस दर्ज हैं। सबसे ज्यादा 19 केस डिप्टी CM डीके शिवकुमार पर और 13 केस मुख्यमंत्री सिद्धारमैया पर दर्ज हैं। इतना ही नहीं, ये सभी मंत्री करोड़पति भी हैं। पूरी खबर पढ़ें ...
MP में कांग्रेस विधायकों की तुलना में भाजपा विधायकों की प्रॉपर्टी तेजी से बढ़ी
एक बार फिर मध्यप्रदेश की राजनीति में धन-बल चर्चा में है। मुख्यमंत्री शिवराज सिंह चौहान ने कमलनाथ की प्रॉपर्टी पर सवाल खड़ा किया तो कमलनाथ ने भी पलटवार किया। पूछा- शिवराज बताएं कि मेरी कौन सी कंपनी है?​​​​​​​ पूरी खबर पढ़ें...